pythainlp/thai-wiki-dataset-v4 huggingface dataset:
วัดบัณฑูรสิงห์

วัดบัณฑูรสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโทรัด อำเภอเมืองสมุทรสาคร จังหวัดสมุทรสาคร และยังเป็นที่ตั้งของสำนักปฏิบัติธรรมประจำจังหวัดสมุทรสาคร แห่งที่ 2 มีที่ดินตั้งวัดมีเนื้อที่ 34 ไร่ 1 งาน 40 ตารางวา
วัดบัณฑูรสิงห์ หรือ วัดบางโทรัด ตั้งวัดเมื่อ พ.ศ. 2481 โดยมีนายเป๋ เป็นผู้มอบที่ดินให้สร้างวัด มีพระมั่นและชาวบ้านบางโทรัดได้ร่วมแรงร่วมใจกันก่อสร้างขึ้น ต่อมาในสมัยมีท่านพ่อบัณฑูรสิงห์ (เจิม คุณาบุตร) เป็นเจ้าอาวาส ได้ดำเนินสร้างอุโบสถ ได้รับพระราชทานวิสุงคามสีมา เมื่อวันที่ 2 สิงหาคม พ.ศ. 2489 เขตวิสุงคามสีมา กว้าง 24 เมตร ยาว 29 เมตร 
อาคารและเสนาสนะ ได้แก่ อุโบสถ กว้าง 10 เมตร ยาว 19 เมตร สร้างเมื่อ พ.ศ. 2487 เป็นอาคารคอนกรีตเสริมเหล็ก ทรงไทย ภายในมีพระประธานประจำอุโบสถ พระพุทธชินราช สร้างเมื่อ พ.ศ. 2510 ศาลาการเปรียญ กว้าง 10 เมตร ยาว 25 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก ทรงไทย หอสวดมนต์ กว้าง 10 เมตร ยาว 18 เมตร สร้างเมื่อ พ.ศ. 2512 เป็นอาคารไม้ ทรงไทย กุฏิสงฆ์ จำนวน 3 หลัง เป็นอาคารไม้ วิหาร กว้าง 9 เมตร ยาว 9 เมตร เป็นอาคารคอนกรีตเสริมเหล็ก สร้างเมื่อ พ.ศ. 2528 ศาลาอเนกประสงค์ กว้าง 10 เมตร ยาว 24 เมตร สร้างเมื่อ พ.ศ. 2510 เป็นอาคารคอนกรีตเสริมเหล็ก ทรงไทย ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก และมีเจดีย์ 2 องค์
โซเท็นโนะเค็น

"โซเท็นโนะเค็น"  เป็นชุดมังงะญี่ปุ่นขนาดยาว ผลงานเขียนบทและวาดภาพของฮาระ เท็ตสึโอะ โดยมีบุรอนซอนเป็นที่ปรึกษาด้านโครงเรื่อง ตีพิมพ์ในนิตยสารรายสัปดาห์ "Weekly Comic Bunch" ตั้งแต่ปี ค.ศ. 2001-2010 มีเนื้อหารวม 260 ตอน จัดพิมพ์เป็นฉบับรวมเล่ม (tankōbon) จำนวน 22 เล่มโดยสำนักพิมพ์ชินโจฉะ เนื้อหาของมังงะเรื่องนี้เป็นเหตุการณ์ซึ่งเกิดขึ้นก่อนหน้าเรื่องราวของมังงะชุด "ฤทธิ์หมัดดาวเหนือ" ผลงานสร้างชื่อของทั้งฮาระ เท็ตสึโอะ และบุรอนซอน โดยกล่าวถึงเรื่องราวการผจญภัยในเมืองเซี่ยงไฮ้ ประเทศจีน ช่วงยุคทศวรรษที่ 1930 ของคาสึมิ เค็นชิโร่ ผู้สืบทอดเพลงหมัดอุดรเทวะรุ่นที่ 62 มังงะชุดนี้ได้รับการดัดแปลงเป็นอนิเมะความยาว 26 ตอนโดย A.P.P.P. ออกอากาศทางสถานีโทรทัศน์ TV Asahi ระหว่างปี ค.ศ. 2006-2007 ซึ่งอนิเมะดังกล่าวได้มีการซื้อลิขสิทธิ์เพื่อจัดจำหน่ายในรูปแบบดีวีดีภายในประเทศไทย ในชื่อเรื่อง "ฤทธิ์หมัดดาวเหนือ เพลงหมัดฟ้าคำราม"
มังงะเรื่องนี้มีการตีพิมพ์เนื้อหาภาคต่อในชื่อ "โซเท็นโนะเค็น: Re:Genesis"  เริ่มตีพิมพ์ต่อเนื่องในนิตยสาร "Comic Zenon" ตั้งแต่เดือนธันวาคม ค.ศ. 2017 เขียนบทโดยยัตสึ ฮิโรยูกิ ภาพโดยสึจิ ฮิเดกิ โดยทั้งฮาระ เท็ตสึโอะ และบุรอนซอน ยังคงมีส่วนรวมในฐานะที่ปรึกษาฝ่ายศิลป์และบท ได้มีการสร้างอนิเมะในชื่อเดียวกันออกอากาศในช่วงปี ค.ศ. 2018 
โครงเรื่อง.
เนื่อหาหลักในเรื่องนี้เป็นเรื่องราวของคาสึมิ เค็นชิโร่ ผู้สืบทอดเพลงหมัดอุดรเทวะรุ่นที่ 62 ซึ่งเป็นที่รู้จักในฉายา "หยานหวาง" (閻王, Yán Wáng) หรือ "พญายม" มีความสัมพันธ์กับเค็นชิโร่จากเรื่องฤทธิ์หมัดดาวเหนือในฐานะอาจารย์ลุง เนื่องจากเขาเป็นพี่ชายต่างมารดาของริวเค็น อาจารย์และพ่อบุญธรรมของเค็นชิโร่ เค็นชิโร่คนนี้เป็นอาจารย์มหาวิทยาลัยแห่งหนึ่งในกรุงโตเกียว มีนิสัยชอบทำตัวตามสบาย สูบบุหรี่จัด และเป็นผู้สืบทอดเพลงหมัดอุดรเทวะ วิทยายุทธ์ลอบสังหารอันร้ายกาจซึ่งตกทอดมาตั้งแต่สมัยปลายราชวงศ์ฮั่นตะวันออกของจีนอย่างลับๆ เขาได้เดินทางไปที่เซี่ยงไฮ้หลังจากได้ทราบข่าวว่าพาน กวงหลิน (潘 光琳, Pān Guāng-Lín) เพื่อนสนิทซึ่งเป็นหัวหน้าแก๊งอั้งยี่ชิงปัง (青幇, Qīng Bāng) ในเซี่ยงไฮ้ และพาน ยฺหวี้หลิง (潘 玉玲, Pān Yù-Líng) น้องสาวของกวงหลินและคนรักของเค็นชิโร่ กำลังตกอยู่ในอันตราย
ที่เซี่ยงไฮ้ เค็นชิโร่ได้ต่อสู้กับผู้สืบทอดเพลงหมัดดาวเหนือจากสามตระกูล ซึ่งเป็นวิทยายุทธ์ที่แตกแขนงมาจากเพลงหมัดต้นตระกูลดาวเหนือตั้งแต่ยุคสามก๊ก ขณะเดียวกันเขายังได้ช่วยเหลือแก๊งชิงปังของพาน กวงหลิน ในการกำจัดแก๊งคู่แข่งเพื่อขยายเขตอิทธิพลภายในเมืองเซี่ยงไฮ้ อันจะนำไปสู่การเดินทางเพื่อสืบหาชาติกำเนิดที่แท้จริงและการเข้าพิธีสืบทอดเพลงหมัดอุดรเทวะของเค็นชิโร่อย่างเป็นทางการในที่สุด
จะคนไหนก็แฟนสาว

จะคนไหนก็แฟนสาว (ญี่ปุ่น: カノジョも彼女, โรมาจิ: Kanojo mo Kanojo) เป็นซีรีส์มังงะญี่ปุ่นแนวสุขนาฏกรรมจินตนิยม เขียนและวาดภาพโดยฮิโรยูกิ เริ่มตีพิมพ์ในนิตยสาร"โชเน็งแมกกาซีนรายสัปดาห์"ของสำนักพิมพ์โคดันชะ ในเดือนมีนาคม พ.ศ. 2563 และในเดือนกุมภาพันธ์ พ.ศ. 2566 มีการรวบรวมไว้เป็นเล่ม"ทังโกบง" ถึงเล่มที่ 14 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเทซูกะโปรดักชัน ฤดูกาลแรกออกอากาศตั้งแต่เดือนกรกฎาคมถึงกันยายน พ.ศ. 2564 ทางผังรายการ Animeism ส่วนฤดูกาลที่ 2 โดยสตูดิโอซินเนอร์จีเอสพี ออกอากาศตั้งแต่เดือนตุลาคมถึงเดือนธันวาคม พ.ศ. 2566
เรื่องย่อ.
มุคาอิ นาโอยะ นักเรียนมัธยมปลายที่พึ่งคบหาเป็นแฟนกับซากิ เพื่อนหญิงที่เขาได้แอบหลงรักมาตั้งแต่ยังเด็ก แต่หลังจากที่คบกันได้ไม่นาน จู่ ๆ ก็มีรุ่นน้องน่ารักนามว่า นางิสะได้มาสารภาพรักกับเขา และด้วยความที่นาโอยะ เป็นคนซื่อตรงกับตัวเองก็เลยตกปากรับคำคบหากับนางิสะไปด้วยอีกคน จนกลายเป็นจับปลาสองมือ และเกิดเป็นเรื่องราวความรักที่ปั่นป่วนชวนขำ
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: อาโออิ โคงะ
Spirostreptidae

Spirostreptidae เป็นวงศ์ของกิ้งกือในอันดับ Spirostreptida มีอยู่ประมาณ 100 สกุล กระจายตัวทางทวีปอเมริกาเหนือและใต้, เมดิเตอเรเนียนตะวันออก, ภาคพื้นทวีปแอฟริกา, มาดากัสกา, และเซเชลส์#เปลี่ยนทาง มีสกุลดังต่อไปนี้:
<templatestyles src="Div col/styles.css"/>
สมาคมภาพยนตร์ (สหรัฐ)

สมาคมภาพยนตร์ (เอ็มพีเอ) (MPA) เป็นสมาคมการค้าอเมริกาซึ่งเป็นตัวแทนของสตูดิโอภาพยนตร์รายใหญ่ 5 แห่งของสหรัฐ ตลอดจนผู้ให้บริการสตรีมมิงวิดีโออย่างเน็ตฟลิกซ์ด้วย โดยสมาคมก่อตั้งเมื่อปี 1922 ในฐานะ กลุ่มผู้ผลิตและจัดจำหน่ายภาพยนตร์อเมริกา และเป็นที่รู้จักในชื่อ สมาคมภาพยนตร์อเมริกา ตั้งแต่ปี 1945 จนถึงเดือนกันยายน 2019 เป้าหมายเดิมของสมาคมคือเพื่อให้แน่ใจว่าอุตสาหกรรมภาพยนตร์อเมริกันยังอยู่รอดได้ นอกจากนี้ สมาคมได้กำหนดแนวทางสำหรับเนื้อหาภาพยนตร์ซึ่งส่งผลให้มีการสร้างรหัสการผลิตในปี 1930 โดยรหัสนี้หรือที่เรียกว่ารหัสเฮส์ ถูกแทนที่ด้วยระบบจำแนกประเภทภาพยนตร์โดยสมัครใจในปี 1968 ซึ่งดูแลโดย องค์การบริหารการจัดประเภทภาพยนตร์
เมื่อไม่นานมานี้ สมาคมได้สนับสนุนอุตสาหกรรมภาพยนตร์และโทรทัศน์ โดยมีเป้าหมายในการส่งเสริมการคุ้มครองลิขสิทธิ์ที่มีประสิทธิภาพ ลดการละเมิดลิขสิทธิ์ และขยายการเข้าถึงตลาด ซึ่งการควบคุมการละเมิดลิขสิทธิ์ได้ดำเนินการมานานแล้ว รวมถึงความพยายามล่าสุดในการจำกัดการแบ่งปันผลงานที่มีลิขสิทธิ์ผ่านเครือข่ายการส่งต่อไฟล์แบบเพียร์ทูเพียร์และการสตรีมจากเว็บไซต์ที่ละเมิดลิขสิทธิ์ ประธานและซีอีโอคนปัจจุบันคือชาลส์ ริฟกิน อดีตเอกอัครราชทูตสหรัฐประจำฝรั่งเศส
สมาคมช่างถ่ายภาพยนตร์อเมริกัน

สมาคมช่างถ่ายภาพยนตร์อเมริกัน (เอเอสซี) (ASC) ก่อตั้งขึ้นในฮอลลีวูดปี 1919 เป็นองค์การทางวัฒนธรรม การศึกษา และวิชาชีพที่ไม่ใช่สหภาพแรงงานหรือสมาคมอาชีพ สมาคมจัดตั้งขึ้นเพื่อพัฒนาศาสตร์และศิลป์ของการถ่ายภาพยนตร์และรวบรวมช่างถ่ายภาพยนตร์หลายคนเพื่อแลกเปลี่ยนเทคนิคและแนวคิด และเพื่อสนับสนุนให้ภาพยนตร์เป็นแขนงหนึ่งของศิลปะ ประธานเอเอสซีคนปัจจุบันคือ สตีเฟน ไลต์ฮิลล์
สมาชิกของสมาคมจะใช้ตัวอักษรหลังชื่อว่า "เอเอสซี" โดย โจเซฟ เอช. ออกัส ช่างถ่ายภาพยนตร์เรื่อง "แซนด์" ที่ฉายเมื่อปี 1920 เป็นสมาชิกดั้งเดิมของเอเอสซี และเป็นคนแรกที่มี "เอเอสซี" ต่อจากชื่อของเขาปรากฏบนเครดิตท้ายเรื่อง
เฉพาะช่างถ่ายภาพยนตร์และหัวหน้างานเทคนิคพิเศษเท่านั้นที่สามารถเป็นสมาชิกของเอเอสซีได้ ข้อกำหนดขั้นพื้นฐานของการเป็นสมาชิกคือ ต้องเป็นผู้กำกับภาพอย่างน้อยห้าเรื่องในแปดปีที่ผ่านมา มีชื่อเสียงระดับมืออาชีพ และได้รับการแนะนำจากสมาชิกเอเอสซีสามคนที่ทำงานอยู่หรือเกษียณแล้ว
การเลือกตั้งนายกองค์การบริหารส่วนจังหวัดชัยภูมิ พ.ศ. 2555

จังหวัดชัยภูมิในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เป็นการเลือกตั้งผู้บริหารท้องถิ่นในประเทศไทย เนื่องจากนายสุริยน ภูมิรัตนประภิณ นายกองค์การบริหารส่วนจังหวัด หมดวาระลงเมื่อวันที่ 19 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดชัยภูมิ ระหว่างวันที่ 23 – 27 มกราคม พ.ศ. 2555 และกำหนดให้เลือกตั้งในวันที่ 26 กุมภาพันธ์ พ.ศ. 2555 โดยมีผู้สมัคร 3 คน
ผู้สมัคร.
หมายเลข 1 ปัญญา กล้าแท้.
อดีตรองประธานสภาองค์กรบริหารส่วนจังหวัดชัยภูมิ ได้รับการสนับสนุนจาก ส.อบจ.บางส่วน นำโดยนายจารุเดช คนสมบูรณ์ บุตรชายสุรวิทย์ คนสมบูรณ์ รัฐมนตรีช่วยว่าการกระทรวงสาธารณสุข และสมาชิกสภาผู้แทนราษฎรเขต 7 พรรคเพื่อไทย
หมายเลข 2 สุริยน ภูมิรัตนประภิณ.
อดีตนายกองค์การบริหารส่วนจังหวัดชัยภูมิ (พ.ศ. 2551) ได้รับการสนับสนุนจากสกุลสงวนวงศ์ชัย ซึงปัจจุบันสังกัดพรรคประชาธิปัตย์
หมายเลข 3 มนตรี ชาลีเครือ.
อดีตสมาชิกองค์การบริหารส่วนจังหวัดชัยภูมิเขตอำเภอจัตุรัส น้องชายนายสุชน ชาลีเครือ ที่ปรึกษานายกรัฐมนตรี (นางสาวยิ่งลักษณ์ ชินวัตร) อดีตประธานวุฒิสภา (พ.ศ. 2543) และนางสาวปาริชาติ ชาลีเครือ สมาชิกสภาผู้แทนราษฎรเขต 3 พรรคเพื่อไทย และมีการปราศัยสนับสนุนโดยสมาชิกสภาผู้แทนราษฎรแบบบัญชีรายชื่อพรรคเพื่อไทย อาทิ นายจตุพร พรหมพันธุ์ นายยุรนันท์ ภมรมนตรี รวมทั้งสมาชิกสภาผู้แทนราษฎรจังหวัดชัยภูมิอีก 5 เขต (ยกเว้น เขต 1 และ เขต 7)
ผลการเลือกตั้ง.
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มนตรี</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">41.88%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">สุริยน</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">33.48%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ปัญญา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">24.64%</td>
</tr>
</table>
กรชิต บุญสถิต์ภักดี

กรชิต บุญสถิต์ภักดี (เกิด 11 กรกฎาคม พ.ศ. 2542) หรือที่รู้จักในชื่อ นาย, เกาชิงเฉิน, เสียวจิ่ว เป็นนักแสดงและนักร้องชาวไทยเชื้อสายจีน เขาประเดิมงานแสดงครั้งแรกในปี 2562 โดยรับบท มงคล ในซีรีส์เรื่อง "เดือนเกี้ยวเดือน" ฤดูกาลที่ 2 เขาเป็นสมาชิกคนที่ 5 ของอินทูวัน อดีตบอยแบนด์สัญชาติจีนที่เดบิวต์จากรายการเรียลลิตีเซอร์ไววัล "พรอดิวซ์แคมป์ 2021"
ประวัติและการศึกษา.
ประวัติ.
กรชิต บุญสถิต์ภักดี มีชื่อเล่นว่า นาย เกิดเมื่อวันอาทิตย์ ที่ 11 กรกฎาคม พ.ศ. 2542 ที่กรุงเทพมหานคร เป็นบุตรของณวภช บุญสถิต์ภักดี CEO. North Fitness and Fitness Expert (THAI) และนายกสมาคมนอร์ทฟิตเนสเพื่อสังคม กับพรทิพย์ พุทธาโภคาทรัพย์ นายเป็นบุตรคนที่ 2 มีพี่สาว 1 คน ชื่อ มายด์ มิลา บุญสถิต์ภักดี และมีน้องชาย 1 คน ชื่อ มาวิน อัครดนัย พุทธาโภคาทรัพย์ นักแสดงซีรีส์ "Refund Love รักนี้ต้องชำระ" และ "Flavor Of Us ปรุงรักให้ลงล็อก" 
การศึกษา.
นายจบการศึกษาจากโรงเรียนรุ่งอรุณ ปัจจุบันศึกษาอยู่คณะบริหารธุรกิจ มหาวิทยาลัยอัสสัมชัญ (ABAC) อีกทั้งนายมีความสามารถด้านการว่ายน้ำ วอลเลย์บอล และการยิงธนู
อาชีพ.
ปี 2560 : ก่อนเข้าวงการ.
ในปี 2560 นายเคยประกวดในรายการ Labanda Thailand 2 แสดงเพลง All of Me โดย John Legend
ปี 2562 : เข้าสู่วงการบันเทิง.
ปี 2562 นายเข้าสู่วงการบันเทิงไทยอย่างเต็มตัว โดยได้เปิดตัวในฐานะนักแสดงหลักในซีรีส์ 2Moons2 The Series (เดือนเกี้ยวเดือน 2) รับบทเป็น หมอคิท กับต้นสังกัด Motive Village
ปี 2563 : เดบิวต์วง OXQ.
ในวันที่ 14 มิถุนายน ปี 2563 นายได้ร่วมเดบิวต์วงบอยแบนด์ไทย ในชื่อวงว่า OXQ (ordinary x quake) ซึ่งมีสมาชิกทั้งหมด 5 คน คือ พาเวล นเรศ พร้อมเผ่าพันธุ์, จุง อาเชน ไอย์ดึน, โดม วรนาถ รัตธนภาส, เบน เบญจมินทร์ เบรเซียร์ และนาย กรชิต บุญสถิต์ภักดี โดยนาย มีตำแหน่ง เป็นโวคอล / นักร้องนำ และเซ็นเตอร์ของวง
ต่อมาในวันที่ 13 พฤศจิกายนของปีเดียวกัน นายประกาศเปิดตัวอย่างเป็นทางการว่ากำลังเข้าร่วมเป็นเด็กฝึกของสังกัดค่าย Insight Entertainment เพื่อเตรียมตัวเป็นตัวแทนเด็กไทยไปเป็นไอดอลวงการบันเทิงต่างประเทศ
ปี 2564 : เข้าร่วมแข่งขัน CHUANG 2021 และเดบิวต์วง INTO1.
ในวันที่ 10 มกราคม ปี 2564 นายประกาศยุติบทบาทนักแสดงในซีรีส์ 2Moons2 The Series Season 3
ในวันที่ 13 มกราคม นายประกาศเปิดตัวเป็นผู้เข้าร่วมแข่งขันในรายการเซอร์ไวเวอร์ค้นหาไอดอลของประเทศจีน CHUANG 2021 โดยใช้ชื่อในการแข่งขันว่า เกาชิงเฉิน (高卿尘) 
ท้ายที่สุด ในวันที่ 24 เมษายน พ.ศ. 2564 นายได้เดบิวต์ผลงานในฐานะบอยแบนด์ วง INTO1 ด้วยคะแนนสูงเป็นอันดับที่ 5 (13,898,339 คะแนน) ซึ่งอยู่ในความดูแลของสังกัดค่าย Wajijiwa Entertainment โดยมีสัญญาทั้งสิ้น 2 ปี
และในวันที่ 24 เมษายน พ.ศ. 2566 นายประกาศจบการศึกษาจากวง INTO1 พร้อมเพื่อนร่วมวงอีก 10 คน และสิ้นสุดสัญญาของการดูแลของสังกัดค่าย Wajijiwa Entertainment หลังจากนั้นนายจึงผันตัวเป็นศิลปินเดี่ยวเต็มตัวมาจนถึงปัจจุบัน
ผลงาน.
ละครโทรทัศน์.
ผลงานเพลง.
ผลงานเพลงในฐานะสมาชิกวง OXQ
ผลงานเพลงในฐานะสมาชิกวง INTO1อินทูวันผลงานเพลงในฐานะศิลปินเดี่ยว
5 มกราคม 2567 ปล่อยอัลบั้มเดี่ยว The 1st EP Fine 「#不谢」ประกอบด้วยทั้งหมด 3 เพลง
ผลงานเพลงพิเศษ
เดอะ มาร์เวลส์

เดอะ มาร์เวลส์  เป็นภาพยนตร์ซุปเปอร์ฮีโร่สัญชาติอเมริกันเรื่องใหม่ที่สร้างจากตัวละคร มาร์เวลคอมิกส์ ของ แครอล แดนเวอร์ส / กัปตันมาร์เวล, โมนิกา แรมโบ, และ กมลา ข่าน / มิสมาร์เวล ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เพื่อเป็นภาคต่อของเรื่อง"กัปตัน มาร์เวล" (2019), ภาคต่อของซีรีส์ทางโทรทัศน์ "มิสมาร์เวล" (2022), เป็นภาพยนตร์เรื่องที่ 33 ในจักรวาลภาพยนตร์มาร์เวล กำกับและเขียนบทโดย เนีย ดาคอสตา ร่วมด้วย เมแกน แมคดอนเนลล์, เอลิสซา คาราสิก, และ เซบ เวลส์ นำแสดงโดย บรี ลาร์สัน รับบท แครอล แดนเวอร์ส, ทียอนาห์ แพร์ริส รับบท โมนิกา แรมโบ, และ ไอมาน เวลลานี ในบท กมลา ข่าน, ร่วมด้วย ซามูเอล แอล. แจ็กสัน, ซาว แอชตัน, และ พัก ซอ-จุน
มาร์เวลสตูดิโอส์ยืนยันแผนการที่จะสร้างภาคต่อของ"กัปตันมาร์เวล"ในเดือนกรกฎาคม พ.ศ. 2562 และการพัฒนาเริ่มขึ้นในเดือนมกราคม พ.ศ. 2563 โดยมีแมคดอนเนลล์เข้าร่วมและลาร์สันพร้อมที่จะกลับมา ดาคอสต้าได้รับการว่าจ้างในเดือนสิงหาคม พร้อมกับเวลลานีและแพร์ริสเปิดเผยในเดือนธันวาคม การถ่ายทำภาคสองเริ่มขึ้นในช่วงกลางเดือนเมษายน พ.ศ. 2564 ในรัฐนิวเจอร์ซีย์โดยคาดว่าการถ่ายภาพหลักจะเริ่มในปลายเดือนพฤษภาคม พ.ศ. 2564 เกิดขึ้นที่ลอนดอน, ลอสแอนเจลิส, นิวเจอร์ซีย์ และที่ Pinewood Studiosในบักกิงแฮมเชอร์ 
เรื่องราวของภาพยนตร์บอกเล่าเหตุการณ์หลังซีรีส์ มิสมาร์เวล (ละครชุด) ได้ไม่นาน เหล่าวีรสตรีทรงพลังทั้ง 3 คน อย่าง แครอล แดนเวอร์ส, กมลา ข่าน และ โมนิก้า แรมโบ้ ค้นพบว่าพวกเขาถูกสลับที่กันทุกครั้งที่ใช้พลังของตัวเอง ทั้งหมดจึงต้องออกเดินทางทั่วจักรวาลเพื่อแก้ไขปัญหาที่เกิดขึ้น ในขณะที่ แครอลกับโมนิก้ายังมีปมค้างคาบางอย่างที่รอปรับความในใจที่เกี่ยวข้องกับคนสำคัญของพวกเขาอย่าง มาเรีย แรมโบ ผู้เป็นเพื่อนสนิทและแม่อันเป็นที่รัก
เดิม "เดอะ มาร์เวลส์" มีกำหนดฉายในสหรัฐวันที่ 28 กรกฎาคม พ.ศ. 2566 ซึ่งเป็นส่วนหนึ่งของ ของจักรวาลภาพยนตร์มาร์เวล แต่ถูกเลื่อนฉายไปเป็นวันที่ 10 พฤศจิกายน พ.ศ. 2566 ภาพยนตร์ได้รับคำวิจารณ์แบบผสมและประสบความล้มเหลวในการทำเงิน ทำรายได้ทั่วโลก 206 ล้านดอลลาร์สหรัฐ จากทุนสร้าง 220 ล้านดอลลาร์สหรัฐ
เนเวอร์ (เพลงของพรอดิวซ์ 101)

เนเวอร์  เป็นเพลงของผู้เข้าแข่งขันในรายการ"พรอดิวซ์ 101 ฤดูกาลที่ 2" เผยแพร่อีกครั้งโดยโดยวอนนาวันซึ่งเป็นกลุ่มที่ชนะของ"พรอดิวซ์ 101 ฤดูกาลที่ 2" ในอัลบั้ม "1X1=1 (To Be One)"
จูเลีย หลุยส์-ไดรฟัส

จูเลีย สการ์เล็ตต์ เอลิซาเบธ หลุยส์-ไดรฟัส ฮอลล์ (เกิด 13 มกราคม พ.ศ. 2504) หรือที่รู้จักกันดีในชื่อ จูเลีย หลุยส์-ไดรฟัส เป็นนักแสดง นักแสดงตลก นักร้อง และผู้อำนวยการสร้างชาวอเมริกัน เธอมีชื่อเสียงจากผลงานในละครชุดตลกทางโทรทัศน์เรื่อง "แซเทอร์เดย์ไนต์ไลฟ์" (2525–2528), "ไซน์เฟ็ลด์" (2533–2541), "เดอะนิวแอดเวนเจอส์ออฟโอลด์คริสทีน" (2549–2553), และ "วีป" (2555–2562) เธอเป็นหนึ่งในนักแสดงหญิงที่ได้รับรางวัลและการเสนอชื่อเข้าชิงรางวัลมากที่สุดในประวัติศาสตร์โทรทัศน์ของสหรัฐ เธอได้รับรางวัลเอ็มมีและรางวัลสมาคมนักแสดงภาพยนตร์และโทรทัศน์มากกว่านักแสดงคนอื่น ๆ โดยเสมอกับคลอริส ลีชแมน ในแง่การได้รับรางวัลด้านการแสดงมากที่สุด
เบโรนิกา ฟัลกอน

เบโรนิกา ฟัลกอน (เกิด 8 สิงหาคม พ.ศ. 2509) เป็นนักแสดงและนักออกแบบท่าเต้นชาวเม็กซิโก เมื่อพูดถึงบทบาทที่พูดภาษาอังกฤษของเธอ เธอเป็นที่รู้จักกันเป็นอย่างดีจากการแสดงเป็นกามิลา บาร์กัส ในสามฤดูกาลของเรื่อง "ควีนออฟเดอะเซาท์" และลูเปในเรื่อง "เพร์รี เมสัน" ซึ่งเอชบีโอนำกลับมาสร้างใหม่ใน พ.ศ. 2563
โนอาห์ มิลส์

โนอาห์ มิลส์ (เกิด 26 เมษายน พ.ศ. 2526) เป็นนายแบบและนักแสดงชาวแคนาดา เว็บไซต์ Vogue.com จัดอันดับให้เขาเป็นหนึ่งใน 'Top 10 นายแบบตลอดกาล' ในเดือนกันยายน พ.ศ. 2557 เขาสร้างความแข็งแกร่งให้กับตำแหน่งของเขาในฐานะไอคอนแห่งวงการแฟชั่นด้วยส่วนหนึ่งของแคมเปญ Dolce & Gabbana มากมายของเขา มิลส์ยังได้แสดงในโฆษณาของทอมมี ฮิลฟิเกอร์, ไมเคิล คอร์ส และ แก็ปอิงค์ เว็บไซต์ Models.com เรียกเขาว่า "หนึ่งในชื่อที่เป็นที่ต้องการมากที่สุดในอุตสาหกรรม" เขาแสดงในเรื่อง "เดอะเบรฟ" รับบท จ่าสิบเอกโจเซฟ "McG" แมคไกวร์ และ "ดิเอเนอร์มีวิททิน" รับบทตัวแทนพิเศษเจสัน แบร็กก์
วันมี โมซากู

วันมี โมซากู (เกิด พ.ศ. 2529) เป็นนักแสดงหญิงชาวอังกฤษที่เกิดในไนจีเรีย เธอเป็นที่รู้จักจากการรับบทจอยในภาพยนตร์ชุดสั้นของบีบีซีทูเรื่อง "โมซิส โจนส์" (พ.ศ. 2552) และฮอลลี ลอว์สัน ในภาพยนตร์ชุดเรื่อง "วีรา" (พ.ศ. 2554–2555) เธอได้รับรางวัลแบฟตาสาขานักแสดงสมทบหญิงยอดเยี่ยมใน พ.ศ. 2560 จากการรับบทกลอเรีย เทย์เลอร์ ในภาพยนตร์โทรทัศน์เรื่อง "ดามิโลลา เอาเวอร์เลิฟด์บอย" (พ.ศ. 2559) ใน พ.ศ. 2562 เธอแสดงในฤดูกาลที่ห้าของภาพยนตร์ชุดทางโทรทัศน์เรื่อง "ลูเธอร์" ใน พ.ศ. 2563 เธอแสดงเป็นรูบี แบปติสต์ ในเรื่อง "เลิฟแครฟต์คันทรี" ของเอชบีโอ
เธอได้รับการเสนอชื่อเข้าชิงรางวัลแบฟตาสาขานักแสดงนำหญิงยอดเยี่ยมและยังได้รับรางวัลภาพยนตร์อิสระบริติชสาขานักแสดงนำหญิงยอดเยี่ยมใน พ.ศ. 2563 จากการรับบทรีอาลในภาพยนตร์เรื่อง "ฮิสเฮาส์"
อลาควอ คอกซ์

อลาควอ คอกซ์ (เกิด พ.ศ. 2540) เป็นนักแสดงหญิงชาวอเมริกันพื้นเมือง เธอจะแสดงเป็น มายา โลเปซ / เอโค ในซีรีส์ของดิสนีย์พลัสปี พ.ศ. 2564 เรื่อง"ฮอคอาย" บทบาทที่เธอจะร่วมแสดงในโครงการของจักรวาลภาพยนตร์มาร์เวล ในอนาคตรวมถึงการแสดงเดี่ยวของ "Echo" ที่แยกออกจาก"ฮอคอาย" การเข้าร่วมของเธอนับเป็นตัวละครหูหนวกตัวที่สองที่รับบทโดยนักแสดงหูหนวกใน MCU
เรเน เอลิเซ โกลด์สเบอร์รี

เรเน เอลิเซ โกลด์สเบอร์รี (เกิด 2 มกราคม พ.ศ. 2514) เป็นนักแสดง} นักร้อง และนักแต่งเพลงชาวอเมริกัน เป็นที่รู้จักจากการรับบท แองเจลิกา ชูย์เลอร์ในละครเพลงบรอดเวย์เรื่อง"แฮมิลตัน" ซึ่งเธอได้รับรางวัลโทนี่อวอร์ดสาขานักแสดงนำหญิงยอดเยี่ยมในละครเพลงในปี พ.ศ. 2559 ผลงานบรอดเวย์อื่น ๆ ของเธอ ได้แก่ Nettie Harris ในบรอดเวย์ต้นฉบับเรื่อง "เดอะคัลเลอร์เพอร์เพิล" และ Mimi Marquez ในเรื่อง "เรนท์" เธอแสดงบทบาททางโทรทัศน์ได้แก่ เจนีวา ไพน์ ในเรื่อง "ศรีภริยา", และ อีวาเจไลน์วิลเลียมสัน ในเรื่อง "วันไลฟ์ทูลีฟ" ซึ่งเธอได้รับการเสนอชื่อเข้าชิงรางวัล Daytime Emmy Award สองครั้งในสาขานักแสดงสมทบหญิงยอดเยี่ยมในละครดราม่า
วัดลุ่มคงคาราม

วัดลุ่มคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 3 บ้านวัดลุ่ม ตำบลบางกรวย อำเภอบางกรวย จังหวัดนนทบุรี มีที่ดินตั้งวัดเนื้อที่ 16 ไร่ 2 งาน 75 ตารางวา และมีที่ธรณีสงฆ์จำนวน 1 แปลง เนื้อที่ 3 ไร่ 3 งาน 40 ตารางวา
วัดลุ่มคงคารามสร้างขึ้นเมื่อวันที่ 4 เมษายน พ.ศ. 2124 ในสมัยอยุธยา โดยใช้ชื่อวัดตามภูมิประเทศที่ตั้งวัดที่เป็นที่ลุ่มอยู่ริมแม่น้ำเจ้าพระยา วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2130 เขตวิสุงคามสีมากว้าง 14.12 เมตร ยาว 24.23 เมตร ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2523 และให้ทางราชการสร้างโรงเรียนในที่ดินของวัด
อาคารและเสนาสนะสำคัญได้แก่ อุโบสถ ลักษณะทรงไทย วิหารซึ่งภายในประดิษฐาน "พระสีหไสยาสน์" กุฏิสงฆ์ สร้างเมื่อ พ.ศ. 2514 เป็นอาคารไม้ทรงไทย ศาลาการเปรียญ สร้างเมื่อ พ.ศ. 2501 เจดีย์ 3 องค์ ปรางค์ 1 องค์ และวิหารหลวงพ่อดำ
วัดสลักใต้

วัดสลักใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 3 บ้านท่าน้ำนนท์ ตำบลบางศรีเมือง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 11 ไร่ 2 งาน 45 ตารางวา พระมหาบุญส่ง จนฺทสโร เป็นเจ้าอาวาสในปัจจุบัน
วัดสลักใต้สร้างขึ้นเมื่อประมาณ พ.ศ. 2443 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 เขตวิสุงคามสีมากว้าง 22 เมตร ยาว 55 เมตร และประกอบพิธีผูกพัทธสีมาเมื่อวันที่ 17 กุมภาพันธ์ พ.ศ. 2523 ด้านการศึกษา ทางวัดจัดให้มีการสอนพระปริยัติธรรมมาตั้งแต่ พ.ศ. 2513
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2519 ลักษณะทรงไทย กุฏิสงฆ์ มีทั้งที่เป็นอาคารคอนกรีตและอาคารไม้ ชั้นเดียวและ 2 ชั้น หอสวดมนต์ สร้างเมื่อ พ.ศ. 2520 เป็นอาคารทรงไทย 2 ชั้น และศาลาการเปรียญ เป็นอาคารคอนกรีตทรงไทย 2 ชั้น ปูชนียวัตถุสำคัญได้แก่พระประธานประจำอุโบสถ
วัดศรีเขตนันทาราม

วัดศรีเขตนันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านหนองกล่ำ ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 19 ไร่ 17 ตารางวา และมีที่ธรณีสงฆ์จำนวน 2 แปลง เนื้อที่ 52 ไร่ 1 งาน
เมื่อประมาณ พ.ศ. 2435–2445 ชาวบ้านได้เข้ามาหักร้างถางพงที่ป่าบริเวณลำโพเพื่อใช้พื้นที่ทำนา เมื่อมีชุมชนเกิดขึ้นจึงได้สร้างวัดขึ้นมาเมื่อวันที่ 21 พฤศจิกายน พ.ศ. 2440 โดยนายหุ่นและนางจันทร์บริจาคที่ดิน ส่วนญาติและชาวบ้านช่วยกันก่อสร้าง ในครั้งแรกใช้ชื่อว่า วัดหนองกล่ำ หรือ วัดสุดสาคร แต่ชาวบ้านนิยมเรียกว่า วัดกล่ำ เนื่องจากพื้นที่บริเวณนี้เป็นหนองน้ำ มีชาวบ้านไปปักกล่ำเพื่อจับปลาซึ่งมีอยู่อุดมสมบูรณ์ ต่อมาเปลี่ยนชื่อเป็น "วัดศรีเขตนันทาราม" เมื่อวันที่ 17 มกราคม พ.ศ. 2499 และได้รับพระราชทานวิสุงคามสีมาเมื่อ พ.ศ. 2550 
อาคารเสนาสนะสำคัญได้แก่ อุโบสถ สร้างเมื่อ พ.ศ. 2497 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2530 เป็นอาคารคอนกรีตเสริมเหล็ก กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก วิหาร สร้างเมื่อ พ.ศ. 2547 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย พระประธานประจำศาลาการเปรียญ สร้างเมื่อ พ.ศ. 2529 และพระพุทธรูปประจำหอสวดมนต์ 1 องค์ ประทับนั่ง หน้าตักกว้าง 25 นิ้ว สูง 35 นิ้ว
วัดบัวแก้วเกษร

วัดบัวแก้วเกษร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีพื้นที่ประมาณ 59 ไร่
วัดบัวแก้วเกษรได้ก่อตั้งเป็นสำนักสงฆ์ เมื่อ พ.ศ. 2444 โดนนายอ่อง การเกษ เป็นผู้มอบที่ดินเป็นกรรมสิทธิ์อุทิศให้สร้างวัดครั้งแรก และใช้ชื่อว่า วัดสำราญสาลี ต่อมาในสมัยพระอธิการตุ๊ดเป็นเจ้าอาวาส ท่านได้ขออนุญาตเปลี่ยนชื่อวัดใหม่ชื่อ วัดระแหง เพื่อให้สอดคล้องกับที่อยู่ของตำบลระแหง ต่อมาในสมัยเจ้าอธิการปลื้ม เจ้าคณะตำบลระแหง ได้ขออนุญาตเปลี่ยนชื่อวัดใหม่ เมื่อปี พ.ศ. 2481 เป็น "วัดบัวแก้วเกสร" โดยคำว่า "บัว" หมายถึง จังหวัดปทุมธานี คำว่า "แก้ว" หมายถึง อำเภอลาดหลุมแก้ว คำว่า "เกษร" หมายถึง นามสกุลของผู้อุทิศที่ดิน และผู้เริ่มสร้างวัดคนแรก คือ นายอ่อง การเกษ โดยเพิ่มตัว "ร" ท้ายเกษเป็น "เกษร" เพื่อให้สอดคล้องกับคำว่า "บัว" เมื่อรวมแล้วหมายถึง "เกสรดอกบัว" 
วัดบัวแก้วเกษรได้รับพระราชทานวิสุงคามสีมาเมื่อประมาณ พ.ศ. 2464 กว้าง 11.30 เมตร ยาว 24.70 เมตร ได้ดำเนินการผูกพัทธสีมาเมื่อ พ.ศ. 2488
อุโบสถและมณฑปเป็นศิลปกรรมเป็นแบบสมัยกรุงรัตนโกสินทร์ ปูชนียวัตถุที่สำคัญ คือ "หลวงพ่อดำ" สร้างขึ้นในสมัยใดไม่ปรากฏหลักฐาน แต่เดิมนั้นประดิษฐานอยู่ที่วัดกลางบางซื่อ จังหวัดนนทบุรี ได้ย้ายมาประดิษฐานที่วัดบัวแก้วเกษรในสมัยท่านพระครูปราโมทย์ศีลขันธ์
วัดเกาะใหญ่ (จังหวัดสมุทรสงคราม)

วัดเกาะใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองและคลองบางน้อย ในตำบลกระดังงา อำเภอบางคนที จังหวัดสมุทรสงคราม
วัดเกาะใหญ่สร้างเมื่อ พ.ศ. 2285 ไม่ทราบว่าใครเป็นผู้สร้าง ได้รับการบูรณปฏิสังขรณ์มาโดยตลอดโดยเจ้าอาวาสทุกรูปที่รับทอดต่อ ๆ กันมาทั้งสร้างใหม่และบูรณปฏิสังขรณ์ โดยเฉพาะในสมัยพระครูเลี้ยง จนทโชโต ท่านได้ปฏิสังขรณ์และสร้างถาวรวัตถุต่าง ๆ เช่น อุโบสถ หอสวดมนต์ ศาลาการเปรียญ หอฉัน หอระฆัง โรงเรียนหัตถกรรม โรงเรียนประถมศึกษา ศาลาท่าน้ำ ตลอดจนถนนคอนกรีต วัดเกาะใหญ่ได้รับพระราชทานวิสุงคามสีมา เมื่อ พ.ศ. 2325 
อาคารเสนาสนะที่สำคัญ ได้แก่ อุโบสถ ภายในประดิษฐานพระประธานปางสมาธิ พร้อมด้วยพระอัครสาวกทั้งสองคือ พระโมคคัลลานะและพระสารีบุตร แกะสลักจากศิลาแดงของโบราณคู่มากับวัด ประตูด้านหน้าอุโบสถ 3 ประตูด้านหลัง 2 ประตู ทำด้วยไม้สัก เจดีย์ทรงแปลกตาอยู่ 4 มุมของอุโบสถ และหอระฆังโบราณ ปฏิสังขรณ์ใหม่หลังคา 2 ชั้นประดับกระจกสี
วัดศีรษะทอง (จังหวัดนครปฐม)

วัดศีรษะทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะทอง อำเภอนครชัยศรี จังหวัดนครปฐม
วัดศีรษะทองสร้างขึ้นสมัยกรุงรัตนโกสินทร์ตอนต้น เมื่อ พ.ศ. 2358 แต่เดิมบริเวณวัดเป็นป่ารกร้างไร้ผู้คนอาศัยเพราะอยู่ห่างจากแหล่งน้ำ จนในสมัยพระบาทสมเด็จพระพุทธยอดฟ้าจุฬาโลกมหาราช ได้มีชาวลาวจากเวียงจันทน์อพยพมาตั้งถิ่นฐาน มีการถางป่าสร้างชุมชนขึ้น แล้วจึงสร้างวัดและได้ขุดพบเศียรพระพุทธรูปทองจมดินอยู่ จึงตั้งชื่อว่า วัดหัวทอง มีเจ้าอาวาสรูปแรกคือ หลวงปู่ไต เป็นชาวลาวที่มาจากเวียงจันทน์ จากวัดเล็ก ๆ กลายมาเป็นวัดใหญ่ สืบทอดเจ้าอาวาสมาอีก 6 รุ่นจนมาถึง สมัยหลวงปู่น้อย นาวารัตน์ ซึ่งได้สร้างความเจริญรุ่งเรืองให้แก่วัดและหมู่บ้านเป็นอย่างมาก ต่อมาทางการได้ขุดคลองเจดีย์บูชา แยกจากแม่น้ำนครชัยศรี ไปยังองค์พระปฐมเจดีย์เพื่อสะดวกในการเสด็จพระราชดำเนินไปนมัสการองค์พระปฐมเจดีย์ คลองนี้ผ่านพื้นที่ทางตอนใต้ของวัดหัวทองและหมู่บ้าน ชาวบ้านจึงอพยพมาอยู่ใกล้คลองเจดีย์บูชาเพราะสะดวกในการคมนาคม วัดนี้จึงย้ายจากที่เดิมมาอยู่ใกล้คลองเจดีย์บูชาและเปลี่ยนชื่อเป็น "วัดศีรษะทอง" วัดได้รับพระราชทานวิสุงคามสีมาเมื่อ พ.ศ. 2503
วัดนี้มีการศึกษาเกี่ยวกับเรื่องราวของดาราศาสตร์ โหราศาสตร์ และสมุนไพรมาตั้งแต่อดีต และสิ่งศักดิ์สิทธิ์ที่โด่งดัง คือ พระราหู ซึ่งทางเจ้าอาวาส หลวงปู่น้อย นาวารัตน์ ท่านเป็นพระที่ฟื้นฟูเรื่องพระราหูขึ้นมา โดยวัดศีรษะทองได้จัดสร้างพระราหูขนาดใหญ่ไว้ให้ประชาชนได้มาสักการบูชาตามความเชื่อ
ภิมุข อังกินันทน์

ภิมุข อังกินันทน์ (9 กันยายน พ.ศ. 2468 - 11 สิงหาคม พ.ศ. 2554) อดีตสมาชิกสภาผู้แทนราษฎรจังหวัดเพชรบุรี 4 สมัย
ประวัติ.
ภิมุข อังกินันทน์ เกิดเมื่อวันที่ 9 กันยายน พ.ศ. 2468 เป็นบุตรชายของนายทองพูน อังกินันทน์ และ นางประมูล อังกินันทน์ และเป็นลูกพี่ลูกน้องของนายปิยะ อังกินันทน์ และ นายยุทธ อังกินันทน์ สำเร็จการศึกษาจาก โรงเรียนอรุณประดิษฐ, โรงเรียนอำนวยศิลป์ และ โรงเรียนวิศวกรรมรถไฟ
ภิมุข สมรสกับนางนันทวัน อังกินันทน์ (สกุลเดิม : แซ่เจ็ง) มีบุตร-ธิดา 4 คน คือ นายภานุมาศ อังกินันทน์, นายภควันต์ อังกินันทน์ (เสียชีวิตแล้ว) ผศ.ดร. ภาวนา อังกินันทน์ และนายอภินันทน์ อังกินันทน์
ภิมุข เสียชีวิตด้วยโรคหัวใจหลอดเลือดตีบ เมื่อวันที่ 11 สิงหาคม พ.ศ. 2554 สิริอายุรวม 85 ปี
การทำงาน.
ภิมุข เริ่มทำงานรับราชการเป็นนายสถานีในกรมการรถไฟแห่งประเทศไทย ในหลายพื้นที่ จากนั้นได้ลาออกมาทำงานเป็นผู้จัดการ บริษัท อาคเนย์ประกันชีวิต จำกัด รวมไปถึงประกอบอาชีพเป็นรับเหมาขนแร่ ในเหมืองแร่แห่งหนึ่ง ที่อำเภอบ้านลาด 
งานการเมือง.
ภิมุข เข้าสู่วงการการเมือง ด้วยการเป็นสมาชิกสภาเทศบาลเมืองเพชรบุรี ใน พ.ศ. 2510 จากนั้นได้รับการแต่งตั้ง เป็นเทศมนตรีเมืองเพชรบุรี ใน พ.ศ. 2516 ถึง พ.ศ. 2517 ก่อนที่จะถูกชักชวนจากนายปิยะ ให้ลงสมัครรับเลือกตั้งเป็นสมาชิกสภาผู้แทนราษฎรจังหวัดเพชรบุรี ซึ่งได้รับเลือกตั้งเป็นครั้งแรก ใน พ.ศ. 2518 สังกัดพรรคชาติไทย และได้รับเลือกเรื่อยมาจนถึง พ.ศ. 2531 รวม 4 สมัย 
ภิมุข วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 และปัญหาสุขภาพ
สมาชิกสภาผู้แทนราษฎร.
ภิมุข อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
เรือกู้ภัยเรือดำน้ำ

เรือกู้ภัยเรือดำน้ำ  ทำหน้าที่เป็นเรือสนับสนุนผิวน้ำสำหรับการกู้ภัยเรือดำน้ำและปฏิบัติการกู้เรือทะเลลึก ซึ่งวิธีการที่ใช้ ได้แก่ ห้องกู้ภัยแมคแคน, ยานกู้ภัยน้ำลึก (DSRV) และปฏิบัติการดำน้ำลึก
The Glory of Youth

The Glory of Youth (Chinese: 号手就位; Chinese: 號手就位; pinyin: "Hào Shǒu Jiù Wèi") เป็นซีรีส์แนวกองกำลังจรวดเรื่องแรกของจีน เค้าโครงจากนิยายเรื่อง "เรียนจบแล้ว ไปเป็นทหารกัน" โดย เฟิงเจี๋ย (Feng Jie) นำแสดงโดย หลี่ อี้เฟิง, เฉิน ซิงซวี่, จาง ซินอวี่ และ เซียว ยาง ออกอากาศทาง Zhejiang TV, Jiangsu TV และ Youku (รับชมในประเทศจีนเท่านั้น) ตั้งแต่วันที่ 13 เมษายน 2021 - 11 พฤษภาคม 2021 และเวอร์ชันตัดต่อพิเศษ (VIP Exclusive version) ออกกอากาศทาง Youku (VIP members) ในวันที่ 20 พฤษภาคม 2021 ในส่วนของประเทศไทยสามารถรับชมได้ทาง Youtube 
เรื่องย่อ.
"เซี่ย จั๋ว" (หลี่ อี้เฟิง) หนุ่มอัจฉริยะ ที่เพิ่งคว้าแชมป์การแข่งขันระดับโลก Super Brain มาอย่างสวยงาม แต่กลับถูกใส่ร้ายว่าโกงการแข่งขัน และเพื่อนซี้อีก 2 คน "หลิน อันปัง" (ต้วน ป๋อเหวิน) และ "อี้ จื่อเมิ่ง" (ตง ชุนฮุย) ต่างตื่นเต้น เมื่อมีโอกาสได้เห็นการปล่อยจรวดมิสไซล์ด้วยตาตัวเอง และทำให้เซี่ยจั๋วซึ่งมีทางเลือกมากมายตัดสินใจได้ในนาทีนั้นว่า เขาอยากเป็นทหารกองกำลังจรวด และตัดสินใจสมัครเข้าเกณฑ์ทหารในทันที และเพื่อนอีก 2 คนก็ตัดสินใจสมัครเข้าเป็นทหารกองกำลังจรวดกับเขาด้วย ในขณะที่รูมเมทและคู่แข่งกลายๆของเขา ""โอวหยาง จวิ้น" (เฉิน ซิงซวี่) ซึ่งถูกตัดสิทธิ์รับปริญญา หลังถูกข้อหาทุจริตในการสอบ ก็สมัครเข้ามาเช่นเดียวกัน ทั้งสี่ได้เข้าสังกัดกองพล 270 ซึ่ง "อัน เหลย" (หยู ปัว) เป็นผู้บัญชาการ อัน เหลย ต้องการสร้างกองกำลังทหารจรวดแบบใหม่ "Warblade Company"" โดยคัดเลือกทหารใหม่ระดับหัวกะทิ มาเข้ารับการฝึกสอนโดยทหารเก๋าประสบการณ์ "จ่าสิบเอกพิเศษ" ทั้ง 4 ของกองพล 270 "หลาง หย่งเฉิง" (เซียว ยาง) "เฉิน ฮ่าวเฟิง" (Jiang Tong) "หวัง เสี่ยนหมิน" (Fan Lei) "โหว จี้ตง" (Chunyu Shanshan) และควบคุมโดย ผบ.กองร้อย "หลู่ เจิง" (Wang Daqi) การหลอมรวมกันของทหารมือเก๋ามากประสบการณ์ และทหารใหม่ไฟแรง ความรู้สูง ค่อยๆเกิดขึ้น เปลี่ยนให้ทหารใหม่ค่อยๆเติบโตขึ้นจนกลายเป็น ทหารจรวด "คนเป่าแตร" มือฉมังของกองทัพจรวดจีน 
โปรดักชั่น.
ซีรีส์เรื่องนี้อำนวยการสร้างโดย กองกำลังจรวดแห่งกองทัพปลดแอกประชาชนจีน (People's Liberation Army Rocket Force) 
ฉากของเรื่องนี้ เป็นสถานที่ทางทหารเกือบทั้งหมด ดังนั้นทีมงานจึงต้องใช้เวลาหลายเดือนในการสร้างฉากภายในค่ายทหาร ฐานทัพจรวด โดยฉากสร้างภายในสตูดิโอ Dongfang Sunac Film Metropolis
การถ่ายทำเริ่มต้นในวันที่ 7 ตุลาคม 2019 ที่เมืองชิงเต่า และถ่ายทำเสร็จสิ้นในวันที่ 20 มกราคม 2020 ที่ เจียงซาน, มณฑลเจ้อเจียง
การตัดต่อ.
ในการตัดต่อละครเวอร์ชันที่ฉายทางโทรทัศน์ จำเป็นต้องผ่านการเซ็นเซอร์ โดยให้น้ำหนักไปที่เรื่องการทหารตั้งแต่เริ่มเรื่อง และมีการตัดต่อแก้ไขที่ฉุกละหุกก่อนการออกอากาศ ทำให้เนื้อเรื่องบางตอนถูกตัดออกไป จึงมีการนำเอาเวอร์ชันก่อนเซ็นเซอร์ออกฉายทาง Youku ในภายหลัง โดย Youku จำกัดให้รับชมทั้ง 2 เวอร์ชั่นได้เฉพาะในประเทศจีนเท่านั้น ในส่วนของนอกประเทศจีนสามารถรับชมฉบับ TV Version พร้อมคำบรรยายภาษาอังกฤษได้ทาง Youtube 
การคัดเลือกนักแสดง.
นักเขียนบท กล่าวในวันแถลงข่าวละครว่า ในขั้นตอนเขียนบท นักเขียนทั้ง 4 คนร่วมกันเลือกต้นแบบของตัวละคร "เซี่ยจั๋ว" โดยบทจะเขียนขึ้นตามคาแรกเตอร์ของต้นแบบ ซึ่งทั้ง 4 ท่านเลือก หลี่ อี้เฟิง ตรงกันอย่างเป็นเอกฉันท์ และเมื่อได้คุยกับทีมผู้กำกับ ก็ตัดสินใจส่งจดหมายเชิญให้ หลี่ อี้เฟิง พิจารณาบทเซี่ยจั๋ว
ยูลีอุส มัจจี

ยูลีอุส มิชชาเอล โยฮันเนิส มัจจี (9 ตุลาคม ค.ศ. 1846 – 19 ตุลาคม ค.ศ. 1912) เป็นผู้ประกอบการชาวสวิสเชื้อสายอิตาลี เขาเป็นผู้คิดค้นซุปกึ่งสำเร็จรูปและซอสแม็กกี้ และเป็นที่รู้จักกันดีจากการก่อตั้งบริษัทแม็กกี้ซึ่งรวมเข้ากับเนสท์เล่ใน ค.ศ. 1947
เค้าโครงของกรุงเทพมหานคร

รายการเค้าโครงต่อไปนี้มีไว้เพื่อเป็นภาพรวมและหัวข้อสำคัญเพื่อเป็นแนวชี้นำในการศึกษาเกี่ยวกับกรุงเทพมหานคร
กรุงเทพมหานคร หรือ บางกอก เป็นเมืองหลวงและเมืองที่มีประชากรมากสุดของประเทศไทย มีพื้นที่ 1,568.7 ตารางกิโลเมตร อยู่บนฝั่งแม่น้ำเจ้าพระยาในภาคกลางของประเทศไทย มีประชากรมากกว่า 8 ล้านคน หรือคิดเป็นราว 12.6 เปอร์เซ็นต์ของประชากรทั้งประเทศ
<templatestyles src="Template:TOC limit/styles.css" />
ภูมิศาสตร์กรุงเทพมหานคร.
ภูมิศาสตร์กรุงเทพมหานคร
พื้นที่ของกรุงเทพมหานคร.
เขตของกรุงเทพมหานคร.
เขตของกรุงเทพมหานคร
การปกครองและการเมืองของกรุงเทพมหานคร.
การปกครองของประเทศไทยในกรุงเทพมหานคร.
กรุงเทพมหานครเป็นเมืองหลวงของประเทศไทย ที่ซึ่งมีสำนักงานของรัฐบาลตั้งอยู่ในเมืองดังต่อไปนี้:
ประวัติศาสตร์ของกรุงเทพมหานคร.
ประวัติศาสตร์กรุงเทพมหานคร
วัฒนธรรมของกรุงเทพมหานคร.
วัฒนธรรมกรุงเทพมหานคร
กีฬาในกรุงเทพมหานคร.
กีฬาในกรุงเทพมหานคร
เศรษฐกิจและสาธารณูปโภคในกรุงเทพมหานคร.
การคมนาคมในกรุงเทพมหานคร.
คมนาคมในกรุงเทพมหานคร
วันระลึกการฆ่าล้างเผ่าพันธุ์ชาวอาร์มีเนีย

วันระลึกการฆ่าล้างเผ่าพันธุ์ชาวอาร์มีเนีย ("Mets Yegherrni zoheri hishataki or") เป็นวันหยุดทางการในประเทศอาร์มีเนียและสาธารณรัฐอาร์ทซัค และในบรรดาชาวอาร์มีเนียพลัดถิ่นเป็นประจำทุกปีในวันที่ 24 เมษายน เพื่อระลึกถึงเหยื่อจากการฆ่าล้างเผ่าพันธุ์ชาวอาร์มีเนียในปี 1915 ที่ก่อการต่อชาวอาร์มีเนียราว 1.5 ล้านคนโดยชาวออตโตมัน ทุก ๆ ปีในเยเรวาน เมืองหลวงของอาร์มีเนีย ผู้คนจำนวนมากเดินทางไปยังอนุสรณ์สถานจิตแซร์นาการ์แบร์ตเพื่อวางดอกไม้ไว้อาลัยต่อหน้าไฟนิรันดร์ภายในอนุสรณ์สถาน
กาเอร์อี นังกาลา (402)

กาเอร์อี "นังกาลา" (402) (อินโดนีเซีย: KRI "Nanggala" (402)) เป็นเรือดำน้ำโจมตีพลังงานดีเซลไฟฟ้าของกองทัพเรืออินโดนีเซีย และเป็นหนึ่งในเรือดำน้ำชั้น "จักรา" (แบบ 209) สองลำ รัฐบาลอินโดนีเซียสั่งต่อเรือลำนี้ใน พ.ศ. 2520 โดยเป็นส่วนหนึ่งของเงินกู้ 625 ล้านดอลลาร์จากรัฐบาลเยอรมนีตะวันตก ต่อเสร็จและเริ่มใช้งานใน พ.ศ. 2524 เรือได้เข้าร่วมในปฏิบัติการรวบรวมข่าวกรองหลายปฏิบัติการเช่นในมหาสมุทรอินเดีย, ติมอร์-เลสเต และอำเภอนูนูกัน จังหวัดกาลีมันตันเหนือ นอกจากนี้ยังได้เข้าร่วมการฝึกซ้อมทางทะเลต่าง ๆ เช่น การฝึกความร่วมมือและความพร้อมทางเรือ (การฝึกปฏิบัติการร่วมทางทะเล) การฝึกลาดตระเวนร่วมกับเรือดำน้ำ ยูเอสเอส "โอคลาโฮมาซิตี" เป็นต้น เรือได้รับการปรับปรุงสภาพ 2 ครั้ง ครั้งแรกใน พ.ศ. 2532 และอีกครั้งใน พ.ศ. 2555 ในการปรับปรุงครั้งหลังได้มีการเปลี่ยนแปลงโครงสร้างเรือและยุทโธปกรณ์ที่สำคัญบางส่วน
กาเอร์อี "นังกาลา" (402) ถูกประกาศว่าสูญหายเมื่อวันที่ 21 เมษายน พ.ศ. 2564 หลังจากขาดการติดต่อกับเจ้าหน้าที่ผิวน้ำไม่นาน โดยเรืออยู่ระหว่างการฝึกซ้อมตอร์ปิโดในทะเลบาหลี ห่างจากเกาะบาหลีไปทางทิศเหนือประมาณ 95 กิโลเมตร (51 ไมล์ทะเล) และได้ซ้อมยิงตอร์ปิโดจริงลูกหนึ่งก่อนที่จะขาดการติดต่อไป หลังเกิดเหตุการณ์ดังกล่าวได้มีการส่งเรือทั้งในประเทศและจากต่างประเทศหลายลำไปค้นหาเรือลำนี้
เมื่อวันที่ 24 เมษายน พ.ศ. 2564 ทีมค้นหาเรือดำน้ำพบเศษชิ้นส่วนของกาเอร์อี "นังกาลา" (402) ลอยอยู่ในทะเล และกองทัพเรืออินโดนีเซียประกาศว่าเรือลำดังกล่าวได้จมลงสู่ใต้ทะเล ยูโด มาร์โกโน เสนาธิการทหารเรืออินโดนีเซียรายงานว่า อุปกรณ์สแกนตรวจพบว่าเรือจมอยู่ที่ระดับความลึกประมาณ 850 เมตร (2,800 ฟุต) คาดกันว่าลูกเรือทั้งหมด 53 คนคงเสียชีวิตแล้ว นับเป็นการสูญเสียชีวิตในเรือดำน้ำครั้งใหญ่ที่สุดเท่าที่มีการรายงานนับตั้งแต่เหตุการณ์เรือดำน้ำ "ฉางเฉิง 361" ของจีนขัดข้องเมื่อเดือนเมษายน พ.ศ. 2546
ทางหลวงแผ่นดินหมายเลข 1301

ทางหลวงแผ่นดินหมายเลข 1301 (สายหนองขนาก - วังโป่ง) เป็นทางหลวงแผ่นดินขนาด 2 ช่องจราจรไป-กลับ เชื่อมต่อการจราจรระหว่างอำเภอทับคล้อ จังหวัดพิจิตร และอำเภอวังโป่ง จังหวัดเพชรบูรณ์ ระยะทางตลอดสายทั้งสิ้น 23.973 กิโลเมตร
ราชวงศ์หรยังกะ

ราชวงศ์หรยังกะ  เป็นราชวงศ์ที่ 3 ที่ปกครองแผ่นดินอินเดีย มีศูนย์กลางอยู่ที่เมืองมคธ โดยราชวงศ์นี้ถูกสถาปนาต่อจากการล่มสลายของ ราชวงศ์ปรัทโยต และ ราชวงศ์พฤหทรถะ ราชวงศ์นี้มีศูนย์กลางอยู่ที่เมือง ราชคฤห์ ซึ่งมีอาณาเขตใกล้เคียงกับเมืองปัฏณา ใน อินเดียปัจจุบัน โดยมีพระเจ้าพิมพิสารเป็นผู้ก่อตั้งราชวงศ์นี้
ในบันทึกทางศาสนาพุทธ มหาวงศ์ กล่าวว่า พระเจ้าพิมพิสารขึ้นครองราชย์ต่อจากพระเจ้าภัททิยะ เมื่ออายุได้ 15 พระชันษา
เมื่อราชวงศ์นี้ล่มสลายลง ราชวงศ์ที่ครองแผ่นดินมคธต่อคือ ราชวงศ์ศิศุนาค
รายพระนามกษัตริย์.
พระเจ้าพิมพิสาร.
พระเจ้าพิมพิสารครองราชย์ตั้งแต่ปี 545-493 ก่อนคริสตกาล ขอบเขตของอาณาจักรของพระองค์ถูกกล่าวถึงใน "มหาวงศ์" พระองค์มีที่ปรึกษาคนสำคัญคือ โสณโกฬิวิสะ, สุมานะ, อำมาตย์โกลิยะ, กุมภโกสกะ และ ชีวก 
ทั้งตำราทางศาสนาเชนและตำราทางศาสนาพุทธอ้างว่ากษัตริย์เป็นสาวกของพวกศาสนานั้น โดย "อุตตรธัมมยานาสูตร" กล่าวว่าพระองค์เป็นสาวกของ มหาวีระ ในขณะที่ " พระสุตตันตปิฎก " กล่าวว่าพระองค์และ พระเขมาเถรี พระมเหสีเป็นสาวกของ พระโคตมพุทธเจ้า ในตอนหลังได้กล่าวเพิ่มเติมว่าพระองค์ทรงมีรับสั่งแต่งตั้ง ชีวกโกมารภัจจ์ เพื่อช่วยเหลือ" พระภิกษุสงฆ์ " และพระองค์ยังได้อภิเษกกับ พระนางโกศลเทวี พระขนิษฐาของ พระเจ้าปเสนทิโกศล อีกด้วย
การผจญภัยของซิลเวสเตอร์และทวิตตี้ คดีลับ

การผจญภัยของซิลเวสเตอร์และทวิตตี้ คดีลับ  เป็นการ์ตูนแอนิเมชันจากสหรัฐอเมริกา ผลิตโดย Warner Bros. Animation ออกอากาศเมื่อปี ค.ศ. 1995 ถึงปี ค.ศ. 2002 ในช่อง Kids'WB มีตอนสุดท้ายเป็น "The Tail End?" และ "This is The End" ที่ไม่เคยออกอากาศในช่อง Kids'WB และไม่ได้ออกอากาศในรอบปฐมทัศน์จนถึงวันที่ 13 ธันวาคม ค.ศ. 2002 เมื่อการ์ตูนนี้ออกอากาศรีรันในช่องการ์ตูนเน็ตเวิร์ก 52 ตอนนี้ถูกผลิตขึ้น
ราชวงศ์ปรัทโยต

ราชวงศ์ปรัทโยต  เป็นราชวงศ์หนึ่งในอวันตี สถาปนาโดยปรัทโยต
พระเจ้าปรัทโยตเป็นผู้ก่อตั้งราชวงศ์และผู้ปกครองแคว้นอวันตี พระองค์คือเป็นโอรสของนางพูลิกะ ซึ่งกล่าวกันว่าได้สังหารอดีตกษัตริย์ Ripunjaya แห่งราชวงศ์พฤหทรถะที่อุชเชนี เพื่อให้โอรสพระนางได้เป็นกษัตริย์ กล่าวกันว่าพระองค์ครองราชย์เป็นระยะเวลา 23 ปี
'วิสารเสนี'ของ Merutunga บันทึกไว้ว่า พระเจ้าพาลกะเป็นพระราชโอรสในพระเจ้าปรัทโยตที่ครองราชย์ ป. 659–635 ปีก่อน ค.ศ. กล่าวกันว่าพระองค์เข้าพิชิตโกสัมพีได้ และครองราชย์เป็นเวลา 25 ปี
พระเจ้าวิศากยุปะ พระเจ้าอัชกะ พระเจ้านันทิวรรธนะ ได้ครองราชย์เป็นเวลา 50, 21 และ 20 ปีตามลำดับ
ดัชชีลิมบืร์ค (ค.ศ. 1839–1867)

ดัชชีลิมบืร์ค  ก่อตั้งขึ้นใน ค.ศ. 1839 จากส่วนหนึ่งของจังหวัดลิมบืร์คอันเป็นผลบังคับจากสนธิสัญญาลอนดอน โดยรวมอาณาเขตของลิมบืร์คส่วนหนึ่งซึ่งยังอยู่ในการปกครองของเนเธอร์แลนด์ (ในขณะที่ครึ่งหนึ่งทางตะวันตกกลายมาเป็นของเบลเยียม) ยกเว้นเขตเมืองมาสทริชท์และเวนโล 
ดัชชีลิมบืร์คเคยเป็นส่วนหนึ่งของจังหวัดในราชอาณาจักรเนเธอร์แลนด์ และในขณะเดียวกันก็เป็นรัฐสมาชิกในสมาพันธรัฐเยอรมัน 
ประวัติ.
การก่อตั้ง.
สืบเนื่องจากการต่อตั้งสมาพันธรัฐเยอรมันจากการประชุมใหญ่แห่งเวียนนาใน ค.ศ. 1815 ซึ่งเป็นการรวมกลุ่มรัฐเยอรมันทั้ง 39 รัฐเพื่อผลประโยชน์ทางเศรษฐกิจของรัฐในสมาชิก โดยประสบความสำเร็จในการจัดตั้งตลาดร่วมในรัฐสมาชิกในระหว่าง ค.ศ. 1818–1834 ถึงแม้ดัชชีลิมบืร์คจะไม่ได้เป็นสมาชิกก่อตั้งของสมาพันธรัฐเยอรมัน แต่ได้เข้าร่วมกับสมาพันธ์ใน ค.ศ. 1839 ภายหลังจากการปฏิวัติเบลเยียมซึ่งเริ่มขึ้นใน ค.ศ. 1830 โดยการรวมกลุ่มของเสรีชนและชาวคาทอลิก เพื่อแยกเบลเยียมให้เป็นอิสระจากการปกครองของเนเธอร์แลนด์
ผลของสนธิสัญญาลอนดอน (ค.ศ. 1839) ซึ่งทำให้กษัตริย์ของเนเธอร์แลนด์จะต้องยกดินแดนฝั่งตะวันตกของลักเซมเบิร์กให้กับเบลเยียม โดยลักเซมเบิร์กในขณะนั้นถือเป็นรัฐสมาชิกในสมาพันธรัฐเยอรมัน ภายหลังการเสียดินแดนให้เบลเยียมทำให้สูญเสียจำนวนประชากรถึง 150,000 คน สมาพันธรัฐเยอรมันจึงยืนกรานให้เนเธอร์แลนด์ชดใช้ดินแดนส่วนอื่นให้แทน จึงเป็นต้นกำเนิดของดัชชีลิมบืร์คซึ่งประกอบด้วยจังหวัดลิมบืร์ค(เดิม) แต่ไม่รวมถึงเขตเมืองมาสทริชท์และเวนโล เพื่อให้พอดีกับจำนวนประชากรที่เสียไป
การล่มสลาย.
สงครามออสเตรีย-ปรัสเซียใน ค.ศ. 1866 นำไปสู่การล่มสลายของสมาพันธรัฐเยอรมัน เพื่อที่จะจัดการกับสถานะของลักเซมเบิร์กและดัชชีลิมบืร์คซึ่งถือเป็นดินแดนที่เคยอยู่ภายใต้การปกครองกษัตริย์ของเนเธอร์แลนด์มาก่อนและยังถือเป็นรัฐสมาชิกของสมาพันธรัฐเยอรมันด้วยนั้น สนธิสัญญาลอนดอน (ค.ศ. 1867) ยืนยันว่าดัชชีลิมบืร์คเป็นส่วนหนึ่งของเนเธอร์แลนด์ ในขณะที่ลักเซมเบิร์กเป็นรัฐอิสระแบบมีประมุขร่วมกับราชอาณาจักรเนเธอร์แลนด์ตั้งแต่ ค.ศ. 1839 เป็นต้นมา
นามของดัชชีลิมบืร์คยังมีที่ใช้ในทางการจนถึงช่วง ค.ศ. 1907 มรดกที่ตกทอดมาในสมัยนี้รวมถึงการเรียกตำแหน่งผู้สำเร็จราชการสำหรับลิมบืร์คว่า "ผู้ว่าราชการ" แทน
พระเจ้าปัชโชต

พระเจ้าปัชโชต  เป็นปฐมกษัตริย์ราชวงศ์ปรัทโยต ผู้ครองกรุงอุชเชนี แคว้นอวันตี พระราชบิดาคือพูนิกะ หรือ พูลิกะ ขุนนางในอุชเชนี ซึ่งกล่าวกันว่าเป็นผู้สังหารกษัตริย์พระองค์เดิมและแต่งตั้งปรัทโยตให้เป็นกษัตริย์ พระองค์ทรงครองราชย์ยาวนาน 23 ปี พระเจ้าปัชโชตถูกกล่าวถึงในมหาวรรคว่าเป็นสุดยอดนายทหาร
พระเจ้าปัชโชตเป็นญาติของพระเจ้าเชษฐกะ ผ่านการสยุมพรข้ามแคว้น เมื่อพระองค์ประชวร พระเจ้าพิมพิสาร พระชามาดาของพระเจ้าเชษฐกะได้ส่งหมอชีวกโกมารภัจจ์มารักษาพระอาการประชวร แต่ความสัมพันธ์ของเขากับรัชทายาทและพระเจ้าอชาตศัตรูไม่ดีนัก ตำนานเชนกล่าวถึงพระองค์ว่าพ่ายแพ้สงครามต่อพระเจ้าอุทัยภัทร เจ้าชายแห่งราชตฤห์ เมื่อครั้งที่พระองค์ยกทัพโจมตีแคว้นมคธ
กล่าวกันว่าเขาทำสงครามกับพระเจ้าพุศกราศริน (ปุคคุสะติ) แห่งตักสิลา กล่าวกันว่าพระองค์ได้ยกทัพตีเมือง พระเจ้าอุเทนกรุงโกสัมพี แคว้นวังสะ และสร้างความสัมพันธ์ในการแต่งงานกับเขาในภายหลัง และพระองค์ยังสร้างสัมพันธไมตรีด้านแต่งงานกับสุรเสนะชาวมถุรา พระองค์มีพระอนุชาชื่อเจ้าชายกุมารเสนา พระองค์มีพระราชโอรสสองพระองค์คือ เจ้าชายโกปาลและพระเจ้าพาลกะ
การเลือกตั้งนายกองค์การบริหารส่วนจังหวัดเชียงใหม่ พ.ศ. 2555

จังหวัดเชียงใหม่ในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เป็นการเลือกตั้งผู้บริหารท้องถิ่นในประเทศไทย เนื่องจากนายกองค์การบริหารส่วนจังหวัด บุญเลิศ บูรณุปกรณ์ นายกองค์การบริหารส่วนจังหวัด หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนจังหวัดเชียงใหม่ ระหว่างวันที่ 24 – 28 พฤษภาคม พ.ศ. 2555 และกำหนดให้เลือกตั้งในวันที่ 23 มิถุนายน พ.ศ. 2555
ผู้สมัคร.
หมายเลข 1 บุญเลิศ บูรณุปกรณ์.
ให้การสนับสนุนโดยพรรคเพื่อไทย
หมายเลข 2 ถาวร เกียรติไชยากร.
อดีตสมาชิกวุฒิสภา และน้องชายสุรพล เกียรติไชยากร สส.พรรคเพื่อไทย และให้การสนับสนุนโดยพรรคเพื่อไทยเช่นเดียวกัน
หมายเลข 3 ขวัญชัย สกุลทอง.
อดีตผู้สมัคร สส.เชียงใหม่ (คู่แข่งในพื้นที่เดียวกับกิ่งกาญจน์ ณ เชียงใหม่ หลายสมัย) และเป็นอาจารย์พิเศษมหาวิทยาลัยแม่โจ้
หมายเลข 4 กิ่งกาญจน์ ณ เชียงใหม่.
อดีตสมาชิกสภาผู้แทนราษฎรจังหวัดเชียงใหม่ และภรรยาธวัชวงศ์ ณ เชียงใหม่ โดยการสนับสนุนของพรรคประชาธิปัตย์
ผลการเลือกตั้ง.
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">บุญเลิศ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">58.35%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ถาวร</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">21.65%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กิ่งกาญจน์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">13.89%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ขวัญชัย</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.12%</td>
</tr>
</table>
คณะเทคนิคการแพทย์ มหาวิทยาลัยสงขลานครินทร์

คณะเทคนิคการแพทย์ มหาวิทยาลัยสงขลานครินทร์  เป็นหน่วยงานระดับคณะวิชาสังกัดมหาวิทยาลัยสงขลานครินทร์ ก่อตั้งในปี 2550 และรับนักศึกษาครั้งแรกในปี 2551
ประวัติ.
คณะเทคนิคการแพทย์ มหาวิทยาลัยสงขลานครินทร์ ก่อตั้งครั้งแรกในปี 2548 ในฐานะ โครงการจัดตั้งคณะเทคนิคการแพทย์ ตามคำสังมหาวิทยาลัยสงขลานครินทร์ที่ 0619/2548 โดยบรรจุหลักสูตรฯ ไว้ในแผนพัฒนามหาวิทยาลัยสงขลานครินทร์ ฉบับที่ 9 และแต่งตั้งคณะกรรมการจัดทำหลักสูตรวิทยาศาสตรบัณฑิต สาขาเทคนิคการแพทย์ขึ้น ต่อมาในวันที่ 24 กรกฎาคม พ.ศ. 2549 โครงการจัดตั้งคณะเทคนิคการแพทย์ได้แต่งตั้งคณะกรรมการจัดทำหลักสูตรวิทยาศาสตร์บัณฑิต สาขาวิชาเทคนิคการแพทย์ขึ้นและเสนอต่อสภาวิชาการมหาวิทยาลัย และสภาวิชาการได้รับรองหลักสูตรในวันที่ 11 พฤษภาคม 2550 และยกฐานะเป็น คณะเทคนิคการแพทย์ มหาวิทยาลัยสงขลานครินทร์
ต่อมาในวันที่ 19 มิถุนายน พ.ศ. 2550 จึงได้มีการแต่งตั้งคณะกรรมการบริหารหลักสูตรวิทยาศาสตรบัณฑิต สาขาวิชาเทคนิคการแพทย์ ตามคำสั่ง มอ.ที่ 1088/2550 และได้ส่งหลักสูตรให้ สกอ. ในวันที่ 25 กันยายน พ.ศ. 2550 เพื่อรับทราบความเห็นชอบ แจ้งสำนักงานกพ.เพื่อรับรองคุณวุฒิและส่งสภาเทคนิคการแพทย์ เมื่องานทุกอย่างเสร็จสิ้นจึงได้เปิดรับนักศึกษารุ่นแรกในปีการศึกษา พ.ศ. 2551 เป็นต้นมา
กลุ่มวิชา.
กลุ่มวิชาเทียบเท่าภาควิชาในสังกัดคณะเทคนิคการแพทย์ มหาวิทยาลัยสงขลานครินทร์
การเลือกตั้งนายกองค์การบริหารส่วนจังหวัดสมุทรสาคร พ.ศ. 2555

จังหวัดสมุทรสาครในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เป็นการเลือกตั้งผู้บริหารท้องถิ่นในประเทศไทย เนื่องจากนายอุดร ไกรวัตนุสสรณ์ นายกองค์การบริหารส่วนจังหวัดสมุทรสาคร 2 สมัย (พ.ศ. 2547 และ พ.ศ. 2551) ถูกลอบยิงเสียชีวิตเมื่อวันที่ 25 ธันวาคม พ.ศ. 2554 โดยนายครรชิต ทับสุวรรณ สมาชิกสภาผู้แทนราษฎรจังหวัดสมุทรสาคร 2 สมัย (ประชาธิปัตย์ พ.ศ. 2550 2554)
ปฐมเหตุ.
เมื่อวันที่ 25 ธันวาคม พ.ศ 2554 นายอุดร ไกรวัตนุสสรณ์ นายกองค์การบริหารส่วนจังหวัดสมุทรสาคร (ในขณะนั้น) ถูกยิงเสียชีวิตภายในบริเวณสถานีบริการน้ำมันในจังหวัดสมุทรสาคร ซึ่งในเบื้องต้นมีผู้ต้องสงสัยคือ นายครรชิต ทับสุวรรณ สมาชิกสภาผู้แทนราษฎรจังหวัดสมุทรสาคร (ในขณะนั้น) ต่อมาภายหลังศาลพิพากษาประหารชีวิตนายครรชิต พร้อมให้ชดใช้สินไหมแก่ญาติ และคดีถึงที่สุดในชั้นฏีกาเมื่อเดือนธันวาคม พ.ศ. 2559 ซึ่งศาลฎีกาพิพากษายืนโทษจำคุกตลอดชีวิต รวมถึงชดใช้สินไหมตามคำตัดสินของศาลชั้นต้น
การเลือกตั้ง.
คณะกรรมการการเลือกตั้ง เปิดรับสมัครนายกองค์การบริหารส่วนจังหวัดสมุทรสาครระหว่างวันที่ 16 - 20 มกราคม พ.ศ. 2555 และกำหนดให้เลือกตั้งในวันที่ 19 กุมภาพันธ์ พ.ศ. 2555 โดยมีผู้สมัคร 3 คน ดังนี้
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มณฑล</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">62.48%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อัคคเดช</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">20.85%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กันต์กวี</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">10.81%</td>
</tr>
</table>
</td></tr></table>
ทั้งนี้ นายมณฑล ไกรวัตนุสสรณ์ มีคะแนนนำในทุกอำเภอ คือ
คณะสัตวแพทยศาสตร์ มหาวิทยาลัยสงขลานครินทร์

คณะสัตวแพทยศาสตร์ มหาวิทยาลัยสงขลานครินทร์ (เป็นหน่วยงานมหาวิทยาลัยระดับคณะวิชาสังกัดมหาวิทยาลัยสงขลานครินทร์ ก่อตั้งในปี 2557 และรับนักศึกษาครั้งแรกในปีการศึกษาถัดมา
ประวัติ.
คณะสัตวแพทยศาสตร์ มหาวิทยาลัยสงขานครินทร์ ได้รับการก่อตั้งในวันที่ 9 ธันวาคม พ.ศ. 2557 สืบเนื่องมาจากเมื่อวันที่ 21 พฤษภาคม 2551 มหาวิทยาลัยสงขลานครินทร์ร่วมกับหน่วยงานต่าง ๆ ทั้งภาครัฐและภาคเอกชนได้จัดให้มีการสัมมนาเรื่องการจัดตั้งคณะสัตวแพทยศาสตร์ ซึ่งที่ประชุมสัมมนาเห็นพ้องต้องกันว่าควรมีการจัดตั้งคณะสัตวแพทยศาสตร์ขึ้นในมหาวิทยาลัยสงขลานครินทร์ ต่อมาในปี 2553 ที่ประชุมสภามหาวิทยาลัยสงขลานครินทร์ในคราวประชุมครั้งที่ 325 (6/2553) เมื่อวันที่ 18 กันยายน 2553 มีมติเห็นชอบ“โครงการจัดตั้งคณะสัตวแพทยศาสตร์” และที่ประชุมคณะรัฐมนตรีเมื่อวันที่ 2 กุมภาพันธ์ 2554 มีมติเห็นชอบในหลักการโครงการจัดตั้งคณะสัตวแพทยศาสตร์ มหาวิทยาลัยสงขลานครินทร์
ต่อมาเมื่อวันที่ 11 ตุลาคม 2554 สภาวิชาการมหาวิทยาลัยสงขลานครินทร์ในคราวประชุมครั้งที่ 127 (9/2554) มีมติอนุมัติหลักสูตรสัตวแพทยศาสตรบัณฑิต และได้ยื่นหลักสูตรดังกล่าวเพื่อขอการรับรองจากสัตวแพทยสภา และได้รับการรับรองในคราวประชุมครั้งที่ 10/2557 เมื่อวันที่ 20 พฤศจิกายน 2557 
ต่อมาเมื่อวันที่ 9 ธันวาคม 2557 สภามหาวิทยาลัยมีมติเห็นชอบให้รับนักศึกษาหลักสูตรสัตวแพทยศาสตรบัณฑิต รุ่นที่ 1 โดยวิธีพิเศษ ซึ่งโครงการจัดตั้งได้รับนักศึกษารุ่นที่ 1 ทั้งสิ้น จำนวน 25 คน พร้อมทั้งยกฐานะโครงการจัดตั้งคณะสัตวแพทยศาสตร์ขึ้นเป็น “คณะสัตวแพทยศาสตร์ มหาวิทยาลัยสงขลานครินทร์” อย่างเป็นทางการโดยใช้ชื่อภาษาอังกฤษว่า “Faculty of Veterinary Science, Prince of Songkla University” และโรงพยาบาลสัตว์ คณะสัตวแพทยศาสตร์ก็ได้เปิดบริการดูแลรักษาสัตว์แก่ประชาชนทั่วไป ตั้งแต่วันที่ 21 ธันวาคม 2558 เป็นต้นมา 
ในปี 2558 คณะได้ยื่นหลักสูตรสัตวแพทยศาสตรบัณฑิต (หลักสูตรใหม่) ฉบับ พ.ศ. 2558 แก่สภามหาวิทยาลัยและได้รับการอนุมัติจากสภาวิชาการมหาวิทยาลัยสงขลานรินทร์ ในการประชุมครั้งที่ 127/2554 
ข้อมูลการศึกษา.
การรับนักศึกษา คณะสัตวแพทยศาสตร์มหาวิทยาลัยสงขลานครินทร์
ทำเนียบคณบดี.
รายนามคณบดีคณะสัตวแพทยศาสตร์ มหาวิทยาลัยสงขลานครินทร์ ตั้งแต่ก่อตั้งจนถึงปัจจุบันมีดังนี้
การตอบสนองที่เกี่ยวข้องกับความเครียดจากการก่อภูมิคุ้มกัน

การตอบสนองที่เกี่ยวข้องกับความเครียดจากการก่อภูมิคุ้มกัน (ย่อ: ISRR) เป็นการอธิบายอาการและอาการแสดงต่าง ๆ ที่เกิดขึ้นในช่วงก่อน ระหว่างและหลังการก่อภูมิคุ้มกัน โดยไม่ได้เกิดจากวัคซีน จัดอยู่ในกลุ่มอาการภายหลังได้รับการสร้างเสริมภูมิคุ้มกันโรค (Adverse events following immunization, AFFI)#เปลี่ยนทาง อาการอาจพบในผู้ได้รับวัคซีนหลายคนในหลักนาที ชั่วโมงหรือวัน ซึ่งอาจพบในสถานที่เดียวกัน#เปลี่ยนทาง 
สำหรับกลุ่มอาการที่มีอธิบายในคู่มือขององค์การอนามัยโลก ได้แก่ กลุ่มอาการเจ็บปวดเฉพาะที่แบบซับซ้อน (Complex regional pain syndrome, CRPS) ซึ่งอาจรวมถึงไวต่อความปวดมากขึ้น รับรู้อุณหภูมิไม่เท่ากัน บวมหรือเหงื่อออก ตลอดจนพิสัยการเคลื่อนไหวลดลง อ่อนแรง สั่น หรือความตึงของกล้ามเนื้อผิดปกติ ซึ่งเป็นการวินิจฉัยหลังตัดโรคอื่นออกแล้ว; กลุ่มอาการหัวใจเต้นเร็วท่ายืนตรง (Postural orthostatic tachycardia syndrome, POTS) โดยไม่มีความดันเลือดต่ำ และอาจมีอาการอย่างใจสั่น เวียนศีรษะ อ่อนเพลีย ชาปลายมือปลายเท้า ผิวหนังม่วง ตาพร่า และบางคนอาจหมดสติชั่วคราวได้;#เปลี่ยนทาง และปฏิกิริยาอาการทางประสาทแบบดิสโซซิเอชัน (Dissociative neurological symptom reactions, DNSR) ซึ่งอาจมีอาการอ่อนแรงหรืออัมพาต การเคลื่อนไหวผิดปกติ ท่าเดินผิดปกติ พูดลำบาก และชักแบบไม่ใช่โรคลมชัก โดยอาจเกิดได้หลายชั่วโมงหรือวันหลังได้รับวัคซีน โดยพบมากกว่าในหญิง ทั้งนี้ ตามแบบเป็นการวินิจฉัยหลังตัดโรคอื่นออกแล้ว#เปลี่ยนทาง
อีออส (ภาพวาด)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อีออส  เป็นภาพวาดใน ค.ศ. 1895 ที่วาดโดยเอเวอลีน เดอ มอร์แกน ตามแบบก่อนราฟาเอล ภาพนี้แสดงอีออส เทพีแห่งรุ่งอรุณและความรักของกรีซโบราณ กำลังยืนเทน้ำออกจากเหยือกอยู่ริมชายฝั่งโดยมีนกและดอกไม้ล้อมรอบตัวเธอ
ปัจจุบัน "อีออส" ได้รับการจัดแสดงอยู่ที่พิพิธภัณฑ์ศิลปะโคลัมเบีย โคลัมเบีย รัฐเซาท์แคโรไลนา
คณะพยาบาลศาสตร์ มหาวิทยาลัยสงขลานครินทร์

คณะพยาบาลศาสตร์ มหาวิทยาลัยสงขลานครินทร์ (เป็นหน่วยงานระดับคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตหาดใหญ่
ประวัติ.
คณะพยาบาลศาสตร์ มหาวิทยาลัยสงขลานครินทร์ เดิมทีเป็นเพียงภาควิชาโรงเรียนพยาบาลสังกัดคณะแพทยศาสตร์ซึ่งก่อตั้งในปี 2516 โดยเริ่มรับนักศึกษารุ่นแรกเข้าศึกษาเมื่อวันที่ 4 มิถุนายน 2516 จำนวน 19 คนในหลักสูตร อนุปริญญาพยาบาลและผดุงครรภ์ มีระยะเวลาศึกษา 3 ปี 6 เดือน
ต่อมาในวันที่ 25 กุมภาพันธ์ 2523 ภาควิชาโรงเรียนพยาบาล จึงได้รับการยกฐานะขึ้นเป็นคณะพยาบาลศาสตร์ มหาวิทยาลัยสงขลานครินทร์ และได้ประกาศในราชกิจจานุเบกษา หน้าที่ 4 ฉบับพิเศษ เล่มที่ 97 ตอนที่ 154 ลงวันที่ 6 ตุลาคม 2523